Der er stjålet to kørestole fra et opbevaringsrum i en lejlighed i Hirtshals.

En eller flere tyve har været på spil i en lejlighed på Fyrrevænget i Hirtshals. Tyvene er kommet ind i lejligheden på ukendt vis. Umiddelbart er der ingen tegn på opbrud. Men der er stjålet to kørestole fra et opbevaringsrum i lejligheden. Den ene kørestol er en grøn manuel kørestol og den anden er en rød kørestol med motor. Nordjyllands Politi beder nu offentligheden om hjælp, og vil gerne høre fra folk, der kender noget tilbruddet - eller er blevet tilbudt en billig kørestol, så kontakt Nordjyllands Politi på 114. Også i Aalborg har der været indbrud. En 27-årig mand fra Aalborg kom mandag eftermiddag 30. januar hjem til noget af en overraskelse. I kælderrummet til hans lejlighed på Istedgade i Aalborg havde der været ubudne gæster. Tyvene havde brudt et vindue til kælderen op, og de kunne derefter tage for sig af kosterne i rummet. Det blev til en cykel og fire fælge, som tyvene slap af sted med. En opbrudt dør, et gennemrodet hus og manglende ting. Dét var, hvad anmelder tirsdag aften kom hjem til. I løbet af dagen har indbrudstyve været i gang i villaen på Fresiavej i Hjørring. Tyvene har brudt et vindue op, hvorefter de kunne række ind og åbne terrassedøren. Derefter har de haft fri adgang til hele huset. Fra huset er der blevet stjålet en iPad 4, sølvtøj, smykker og ringe.